Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 963

e) Olyan tisztítási technológiákat kell tervezni, melyek a környezetvédelmi szempontokat is kielégítik. 4.4. ÉPÍTMÉNYEK, ÉPÍTÉSZETI SZERKEZETEK TERVEZÉSE 4.048. Az építészeti tervezés során be kell tartani minden hagyományos építészeti eljárásra vonatkozó elõírást. 4.049. Vizsgálni kell, hogy a normál üzemi állapotban és a tervezési üzemzavari helyzetben fellépõ terheléseket az egyes szerkezeti elemek el tudják-e viselni. Ezeket a vizsgálatokat a megfelelõ szabályzatok és szabványok szerint kell lefolytatni, és ha szükséges, modellvizsgálatokat is el kell végezni. 4.050. Az építmények elhelyezését, rendeltetését, funkcióit, azok fõbb szerkezeti elemeit a létesítési engedélyezési dokumentációban meg kell határozni az 1. kötet 2.2.1. pontjában foglaltaknak megfelelõen. 4.051. Az épületek, építmények elhelyezésénél, azok szerkezeti kialakításánál figyelembe kell venni a funkcióból következõ igénybevételeket, azok egymásra és a környezetre, továbbá az élet-, vagyon- és nukleáris biztonságra gyakorolt hatásait. 4.052. A kialakítandó szerkezetekre vonatkozó speciális tervezési elõírásokat külön tervezési útmutatók tartalmazzák, az alábbi csoportosítás szerint:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes